

**OPĆINSKO VIJEĆE**

KLASA:021-05/21-01/08

URBROJ:2170-03-21-01-1

Z A P I S N I K

sa V. sjednice

Općinskog vijeća Općine Čavle

održane 15.prosinca 2021.godine

Sjednica se održava u prostorijama Općine Čavle – OPĆINSKA VIJEĆNICA, sa početkom u 18,00 sati, a predsjeda joj predsjednik Općinskog vijeća Norbert Mavrinac.

**Prisutni:NORBERT MAVRINAC, SANDRA MOHORIĆ, STANISLAVA BUŠLJETA, ALJOŠA ŽEŽELIĆ,MARKO ŽUVIĆ, MIRKO VUKELIĆ, ALEN KNEŽEVIĆ,ĐURĐICA FUĆAK, DANIJEL HATEŽIĆ, GORAN MAVRINAC, DENIS ČARGONJA, MILAN MILARDOVIĆ, Ivana Cvitan Polić,Dolores Burić, Tamara Kovačić Relja.**

Predsjedatelj utvrđuje da sjednici prisustvuje 12 vijećnika, pa će sve donijete odluke biti punovaljane.

U nastavku, predsjedatelj čita prijedlog dnevnog reda te utvrđuje da je jednoglasno prihvaćen slijedeći

D N E V N I R E D:

1.Usvajanje Zapisnika sa IV.sjednice Općinskog vijeća

2.Proračun Općine Čavle

a)Donošenje Proračuna Općine Čavle za 2022.godinu i projekcije za 2023. i 2024.godinu

b)Plan razvojnih programa Općine Čavle za razdoblje 2022. – 2024.godine

3.Donošenje Odluke o izvršavanju proračuna Općine Čavle za 2022.godinu

4.Donošenje Programa javnih potreba Općine Čavle za 2022.godinu iz područja:

a)socijalne skrbi i zdravstva

b)sporta

c)kulture

d)predškolskog odgoja, naobrazbe i obrazovanja

5.Programa korištenja sredstva naknade za zadržavanje nezakonito izgrađenih zgrada u prostoru za 2022.godinu

6.Programa utroška sredstava šumskog doprinosa za 2022.godinu

7.Donošenje Programa gradnje objekata i uređaja komunalne infrastrukture za 2022.godinu

8.Donošenje Programa održavanja komunalne infrastrukture za 2022.godinu

9.Donošenje Programa gradnje građevina za gospodarenje komunalnim otpadom za 2022.godinu

10.Donošenje Odluke o obvezi plaćanja namjenske naknade za gradnju građevina za gospodarenje komunalnim otpadom

11.Donošenje Odluke o raspoređivanju sredstava za rad političkih stranaka zastupljenih u sazivu Općinskog vijeća za 2022.godinu

12.Donošenje Odluke o izradi VII.izmjena i dopuna Prostornog plana uređenja Općine Čavle

13.Donošenje Odluke o VI.izmjenama i dopunama Statuta Općine Čavle

14.Zaključak o prihvaćanju izvješća o obavljenoj financijskoj reviziji učinkovitosti upravljanja komunalnom infrastrukturom u jedinicama lokalne samouprave na području Primorsko-goranske županije

AKTUALNI SAT

**GORAN MAVRINAC:1.Godinu i pol unatrag na Platku je postavljen sustav topova za umjetno zasnježivanje, tjedan dana unatrag napadalo je dovoljno snijega da se je do danas sa snježnim topovima moglo održavati dovoljnu količinu snijega te spremno dočekati početak skijaške sezone na stazi Radeševo i Radeševo 2 kao i baby liftu.Unatoč aktualnoj pandemiji na Sljemenu i u susjednoj Sloveniji na Krvavcu, Tolminu,Vogelu i Pohorju staze se održavaju već dva tjedna unatrag a tjedan unatrag puštene su u rad same žičare, naravno pridržavajući se svih pandemijskih mjera.Platak je dva tjedna unatrag krcat izletnika koji bi poštivajući pandemijske mjere platili skijašku kartu za žičaru kada bi ona radila.Zašto i unatoč pandemiji kaskamo za ostatkom domaćih i susjednih skijališta umjesto da poduzetno i spremno dočekamo skijašku sezonu poput ostalih.Čemu milionska investicija u sustav za umjetno zasnježivanje ako on nije u pravovremenoj funkciji?**

**2.Pred nama je Grobnički Frankopanski advent, ideja koju sam na vlastitu inicijativu kao čelni čovjek Frankopanske straže Grobnik zajedno sa vlasnikom restorana Castrum Andrejom Grgićem razvijao i osmišljavao od ljetos.Igrom slučaja organizaciju je preuzela TZ Općine Čavle uz podršku županije Primorsko-goranske putem grobničkog interpretacijskog centra u Kaštelu Grobnik.Zdušno podržavam provođenje ovog pilot projekta za koji se nadam da će postati tradicija na ponos grobnišćine i njenih mještana.Ono što mi u svemu navedenom bode oči i izaziva nelagodu kao prije svega mještaninu Općine Čavle potom općinskom vijećniku i najzad nekome tko je dvadeset godina volonter u kulturnom resoru Općine Čavle jest da Općina Čavle pored vlastite turističke zajednice i sijaset udruga u kulturi plaća realizatora manifestacije, vanjskog kooperanta agenciju Omnes sveukupno 100.000,00 kuna za realizaciju navedenog projekta.Čemu onda služi TZO Čavle i njezin direktor zajedno sa voditeljem interpretacijskog centra u Kaštelu Grobnik koji dobivaju plaću za organizacije i koordinacije ovakvih i sličnih događanja?**

Norbert Mavrinac(odgovor)1.Stanje temperatura na Platku za sada ne dozvoljava niti ima efekta za rad topova za umjetni snijeg.

Ivana Cvitan Polić(odgovor)2.Vanjskog suradnika smo angažirali iz razloga prezauzetosti direktora TZO Čavle i voditelja interpretacijskog centra jer treba voditi brigu o realizaciji i drugih manifestacija.Ukupna cijena manifestacije je 100.000,00 kuna.

**DENIS ČARGONJA:1.Kako stoji situacija sa obnovom kuće na Banovini?**

Ivana Cvitan Polić(odgovor)1.Općina Čavle je odobreni iznos sredstava za obnovu kuće na Banovini položila na poseban račun i čeka se početak obnove. Obitelj čija je to kuća je u određenim financijskim problemima i čeka se to rješenje.

**ĐURĐICA FUĆAK:1.Kada će se maknuti kante za smeće koje se nalaze oko obiteljskih kuća na javnim površinama po Općini?**

**2.Da li se razmišlja da se ugovori za obavljanje specijalističkih pregleda za iduću godinu sklope sa nekim drugim liječnicima jer imam informacija da sa nekim ljudi baš i nisu posve zadovoljni?**

Ivana Cvitan Polić(odgovor)1.KD Čistoća ima određenih problema u radu pa se to odgađa za prema najavama 1.ožujka.

2.Ugovori se inače sklapaju krajem siječnja ili početkom veljače.Možete nam dati informaciju o čemu se radi pa ćemo reagirati.

**MARKO ŽUVIĆ:1.Kako je stanje sa postavljanjem optike za brzi Internet od strane tvrtke RUNE?**

**2.Kako je završila istraga po tvrdnjama vijećnika Gorana Mavrinca o trovanju psa?**

Ivana Cvitan Polić(odgovor)1.Postavljanje optike na području Općine Čavle je u tijeku, neki su korisnici već priključeni a kada će se sve to dovršiti ovisi jednim dijelom i o T-COM-u.

2.Nalaz je izvršen i dokazano je da pas nije otrovan.Za daljnji postupak nemamo informacije.

**MIRKO VUKELIĆ:1.Da li je netko od sudionika natječaja za izgradnju interne ceste u zoni I2 uložio žalbu na postupak odabira?**

Ivana Cvitan Polić(odgovor):1.Postupak javne nabave je proveden , izvršen je odabir najpovoljnijeg ponuditelja i nema žalbe te se uskoro očekuje i početak radova, planirano je za 10.siječnja 2022.

**ALJOŠA ŽEŽELIĆ:1.Kakav je plan za mogućnost organizacije mesopusnih zabava iduće godine?**

Ivana Cvitan Polić(odgovor):1.Tijekom današnjeg dana poslani su pozivi udrugama za sastanak vezano za mogućnosti organizacije mesopusnih zabava.

**SANDRA MOHORIĆ:1.Ponovno je sve učestalija pojava parkiranja automobila kod SD Mavrinci na trotoarima te je promet iz tog razloga dosta otežan. Da li se razmišlja o rješenju tog pitanja?**

Ivana Cvitan Polić(odgovor)1.Dati ćemo zadatak komunalnom redaru da poduzme mjere za rješavanje tog pitanja.

**Točka 1.**

**Usvajanje Zapisnika sa IV.sjednice Općinskog vijeća**

Prijedlog zapisnika vijećnicima je dostavljen uz materijal za ovu sjednicu i u privitku je Zapisnika.

Obzirom da nema primjedbi na zapisnik , predsjedatelj daje Zapisnik na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Usvaja se Zapisnik sa IV. Sjednice Općinskog vijeća Općine Čavle održane 28.listopada 2021.godine.**

**Točka 2.**

**Proračun Općine Čavle**

**a)Donošenje** **Proračuna Općine Čavle za 2022.godinu i projekcije za 2023. i 2024.godinu**

**b)Plan razvojnih programa Općine Čavle za razdoblje 2022. – 2024.godine**

Prijedlog Proračuna Općine Čavle za 2022.godinu i Projekcija za 2023. i 2024.godinu vijećnicima su dostavljeni uz materijal za sjednicu i u privitku su Zapisnika.

Predsjedatelj napominje da su sjednice po dostavljenim prijedlozima točaka dnevnog reda održala 3 radna tijela Općinskog vijeća i to:

* Odbor za statutarno pravna pitanja
* Odbor za gospodarski razvoj
* Odbora za predškolski odgoj i obrazovanje

te da isti nemaju primjedbi na prijedloge Odluka.

U nastavku upoznaje prisutne sa amandmanima općinske načelnice koja u svojstvu predlagatelja je dostavila 3 amandmana nakon čega daje dopunsko obrazloženje o iznijetim prijedlozima, a predsjedatelj nakon izlaganja utvrđuje da isti prijedlozi čine sastavni dio prijedloge Proračuna.

U nastavku općinska načelnica upoznaje prisutne da je tijekom javnog savjetovanja koalicija stranaka Akcija mladih i Grobnička stranka dala primjedbe i prijedloge na nacrt Proračuna, te utvrđuje da je isti prijedlog neprovediv te se ne prihvaćaju.

Nakon svih očitovanja na iznijete prijedloge amandmana, predsjedatelj daje riječ Općinskoj načelnici i Tamara Kovačić Relja da daju dopunsko obrazloženje prijedloga.

Predsjedatelj u nastavku otvara raspravu za koju su se prijavili:ĐURĐICA FUĆAK, DANIJEL HATEŽIĆ, GORAN MAVRINAC, MIRKO VUKELIĆ, MARKO ŽUVIĆ, ALEN KNEŽEVIĆ.

Po provedenoj raspravi, predsjedatelj daje prijedloge na usvajanje.

Temeljem izvršenog glasovanja , dizanjem ruku, predsjedatelj utvrđuje da je većinom glasova : 11 ZA, 1 PROTIV , donijeta slijedeća

**O D L U K A**

**Donosi se:**

**a)Proračun Općine Čavle za 2022.godinu i projekcije za 2023. i 2024.godinu;**

**b)Plan razvojnih programa Općine Čavle za razdoblje 2022. – 2024.godine.**

**Točka 3.**

**Donošenje Odluke o izvršavanju proračuna Općine Čavle za 2022.godinu**

Prijedlog Odluke o izvršavanje proračuna Općine Čavle za 2022.godinu vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije prijavio za raspravu, predsjedatelj daje prijedlog odluke na usvajanje.

Po izvršenom glasovanju, dizanjem ruku, predsjedatelj utvrđuje da je većinom glasova (11 ZA, 1 PROTIV), donijeta slijedeća

**O D L U K A**

**Donosi se Odluka o izvršavanju proračuna Općine Čavle za 2022.godinu.**

**Točka 4.**

**Donošenje Programa** **javnih potreba Općine Čavle za 2022.godinu iz područja:**

**a)socijalne skrbi i zdravstva**

**b)sporta**

**c)kulture**

**d)predškolskog odgoja, naobrazbe i obrazovanja**

Prijedlozi Programa vijećnicima su dostavljeni uz materijal i u privitku su Zapisnika.

Uvodno dopunsko obrazloženje daje općinska načelnica.

U nastavku, predsjedatelj otvara raspravu za koju se je prijavio: GORAN MAVRINAC.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donose se Programi javnih potreba Općine Čavle za 2022.godinu iz područja:**

**a)socijalne skrbi i zdravstva**

**b)sporta**

**c)kulture**

**d)predškolskog odgoja, naobrazbe i obrazovanja**

**Točka 5.**

**Programa korištenja sredstva naknade za zadržavanje nezakonito**

**izgrađenih zgrada u prostoru za 2022.godinu**

Prijedlog Programa vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o korištenju sredstva naknade za zadržavanje nezakonito izgrađenih zgrada u prostoru za 2022.godinu.**

**Točka 6.**

**Programa utroška** **sredstava šumskog doprinosa za 2022.godinu**

Prijedlog Programa vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Program utroška sredstava šumskog doprinosa za 2022.godinu.**

**Točka 7.**

**Donošenje Programa** **gradnje objekata i uređaja komunalne infrastrukture za 2022.godinu**

Prijedlog Programa vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Program gradnje objekata i uređaja komunalne infrastrukture za 2022.godinu.**

**Točka 8.**

**Donošenje Programa** **održavanja komunalne infrastrukture za 2022.godinu**

Prijedlog Programa vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Program održavanja komunalne infrastrukture za 2022.godinu.**

**Točka 9.**

**Donošenje Programa** **gradnje građevina za gospodarenje komunalnim otpadom za 2022.godinu**

Prijedlog Programa vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Za raspravu se je prijavio:GORAN MAVRINAC.

Po provedenoj raspravi, predsjedatelj daje prijedlog na usvajanje.

Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Program gradnje građevina za gospodarenje komunalnim otpadom za 2022.godinu.**

**Točka 10.**

**Donošenje Odluke** **o obvezi plaćanja namjenske naknade za gradnju**

**građevina za gospodarenje komunalnim otpadom**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 ZA, 1 PROTIV), donijeta slijedeća

**O D L U K A**

**Donosi se Odluka o obvezi plaćanja namjenske naknade za gradnju građevina za gospodarenje komunalnim otpadom.**

**Točka 11.**

**Donošenje Odluke** **o raspoređivanju sredstava za rad političkih**

**stranaka zastupljenih u sazivu Općinskog vijeća za 2022.godinu**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Obzirom da se nitko nije javio za raspravu, predsjedatelj daje prijedlog Odluke na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 ZA, 1 PROTIV), donijeta slijedeća

**O D L U K A**

**Donosi se Odluka o raspoređivanju sredstava za rad političkih stranaka zastupljenih u sazivu Općinskog vijeća za 2022.godinu.**

**Točka 12.**

**Donošenje Odluke** **o izradi VII.izmjena i dopuna Prostornog plana uređenja**

**Općine Čavle**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Za raspravu se je prijavio:GORAN MAVRINAC.

Po provedenoj raspravi, predsjedatelj daje prijedlog na usvajanje.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 ZA, 1 SUZDRŽAN), donijeta slijedeća

**O D L U K A**

**Donosi se Odluka o izradi VII.izmjena i dopuna Prostornog plana uređenja Općine Čavle.**

**Točka 13.**

**Donošenje Odluke** **o VI.izmjenama i dopunama Statuta Općine Čavle**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica.

Za raspravu se je prijavio:GORAN MAVRINAC.

Temeljem izvršenog glasovanja, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o VI.izmjenama i dopunama Statuta Općine Čavle.**

**Točka 14.**

**Zaključak o** **prihvaćanju izvješća o obavljenoj financijskoj reviziji učinkovitosti**

**upravljanja komunalnom infrastrukturom u jedinicama lokalne samouprave**

**na području Primorsko-goranske županije**

Prijedlog Zaključka Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno dopunsko obrazloženje daje općinska načelnica i pročelnica upravnog odjela.

Temeljem izvršenog glasovanja, dizanjem ruku, predsjedatelj utvrđuje da je većinom glasova (11 ZA, 1 SUZDRŽAN), donijeta slijedeća

**O D L U K A**

**Donosi se Zaključak o prihvaćanju izvješća o obavljenoj financijskoj reviziji učinkovitosti**

**upravljanja komunalnom infrastrukturom u jedinicama lokalne samouprave na području Primorsko-goranske županije.**

ZAVRŠENO U 19,40 SATI.

BILJEŽIO: PREDSJEDNIK:

Doris Miculinić Norbert Mavrinac